ТЕМА НА ПРОЕКТА: “Тенденции и перспективи пред развитието на висшето педагогическо образование“

РЪКОВОДИТЕЛ НА ПРОЕКТА: проф. дпн. Сийка Чавдарова-Костова

РЕЗЮМЕ НА РЕЗУЛТАТИТЕ, ПОСТИГНАТИ В РАМКИТЕ НА ПРОЕКТА: В рамките на проекта са извършени теоретични изследвания, насочени към очертаване на традициите и концептуализиране на актуалните тенденции в развитието на висшето педагогическо образование в България, в Европа и в световен мащаб. Реализирани са систематизиране, анализ и интерпретация на актуални данни по отношение състояние на развитието на висшето педагогическо образование, мнения и нагласи на студенти и потребители на кадри от образователната практика в България, с акцент върху компетентностите на педагогическите специалисти. Осъществени са  емпирични изследвания, на база на които са очертани изводи, препоръки и възможности за усъвършенстване пълноценната професионално-педагогическа подготовка в рамките на висшето образование. Подчертана е взаимосвързаността и взаимообвързаността между образователна политика, академична автономия, теоретична концептуалност и индивидуална интерпретативност – както в тяхната възможна успоредност, така и при отчитане на различни по характер и проявления разминавания.